13. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΑΜΥΝΗΣ Αριθ. Ε.Π. 153590 της 23 Οκτ./2 Νοεμ.  1963 (ΦΕΚ Β΄ 493) Περί συγκροτήσεως εκτιμητικής επιτροπής του Α.Ο.Ο.Α. Έχοντες υπ’ όψει: α)Την παρ. γ΄ εδάφ 2 της υπ’ αριθ. 6533/54 αποφάσεως των Υπουργών Εθν. Αμύνης και Οικονομικών. β)Σχετικήν πρότασιν του Διοικητικού Συμβουλίου του Αυτονόμου Οικοδομικού Οργανισμού Αξιωματικών (Α.Ο.Ο.Α.) (194η Συνεδρίασις αυτού της 19.9.1963), αποφασίζομεν: Συγκροτούμεν τριμελή Επιτροπήν αποτελουμένην: α)εκ δύο αξιωματικών υπηρετούντων εις Μονάδα κατά προτίμησιν Μηχανικού ή Δ.Ε.Μ. εν τη περιοχή της οποίας κείται η αγορασθησομένη υπό δικαιούχου του Α.Ο.Ο.Α. ή υπό του Α.Ο.Ο.Α οικία, μη εδρευούσης δε εν τη περιοχή ταύτη Μονάδος εκ των υπηρετούντων εις την πλησιεστέραν προς την οικίαν τοιαύτης, οριζομένων υπό του Διοικητού αυτής και β)εξ ενός εκπροσώπου του Α.Ο.Ο.Α κατά προτίμησιν δικηγόρου εκ των υπηρετούντων αυτώ, οριζομένου υπό του Γενικού Διευθυντού του Α.Ο.Ο.Α. Έργον της Επιτροπής έσεται η εκτίμησις της αξίας της αγορασθησομένης οικίας, επί τη βάσει στοιχείων και πληροφοριών, λαμβανομένων κατά προτίμησιν παρά Εφοριακών Αρχών και συγκρίσεως προς σχετικάς πράξεις ομόρων ακινήτων. 